
REPUBLIKA HRVATSKA
Trgovački sud u Zagrebu
Zagreb, Amruševa 2/II


									  67. St-8235/15-6     
				               
R E P U B L I K A   H R V A T S K A 

  R J E Š E NJ E 					
	
Trgovački sud u Zagrebu, po sucu Gordanu Zubaku, u stečajnom predmetu u povodu prijedloga predlagatelja DANAS TRADE j.d.o.o., Klanjec, Novodvorska 7, OIB: 70937592702, kojeg zastupa punomoćnica Zrinka Grabas, odvjetnica u Zajedničkom odvjetničkom uredu Zdravko Baburak, Dijana Brezak, Zrinka Grabas, Zagreb, Strojarska 2, za otvaranje stečajnog postupka nad dužnikom DANAS TRADE j.d.o.o., Klanjec, Novodvorska 7, OIB: 70937592702, 29. siječnja 2016.,

r i j e š i o    j e 

I. Pokreće se prethodni postupak radi utvrđivanja pretpostavki za otvaranje stečajnog postupka nad dužnikom DANAS TRADE j.d.o.o., Klanjec, Novodvorska 7, OIB: 70937592702, MBS: 080900843.  

 II. Zakazuje se ročište radi očitovanja o prijedlogu za otvaranje stečajnog postupka  za dan 2. ožujka 2016. u 11.00 sati u zgradi Trgovačkog suda u Zagrebu, Petrinjska 8, soba broj 85/II – (ulična zgrada), na koje ročište se dostavom ovog rješenja pozivaju:
- predlagatelj/dužnik,
- zastupnik po zakonu dužnika: Dani Pribožič,  
- Financijska agencija
  
III. Pozvane osobe mogu se o prijedlogu i pisano očitovati. 

Obrazloženje

Podnositelj prijedloga DANAS TRADE j.d.o.o., Klanjec, Novodvorska 7, kao dužnik, podnio je prijedlog da se nad njim otvori stečaj. Prijedlog za otvaranje stečaja podnesen je jer dužnik nije isplatio radniku tri uzastopne plaće te je u prilogu dostavio potvrde Ministarstva financije, Porezne uprave, Područni ured središnja Hrvatska, Ispostava Zabok-Klanjac o neisplati plaće poslodavca za radnice Nataliju John, Lukreciju Brčić i Ružicu Šoštarić.

Prema odredbi čl. 109. st. 4. Stečajnog zakona („Narodne novine“ br. 71/15, dalje: SZ) prijedlog za otvaranje stečajnoga postupka pravne osobe u ime dužnika ovlaštene su podnijeti: osoba ovlaštena za zastupanje dužnika po zakonu, član upravnoga odbora dioničkoga društva, likvidator dužnika, član nadzornoga odbora dužnika, ako nema osoba ovlaštenih za zastupanje dužnika po zakonu član društva s ograničenom odgovornošću ako dužnik nema nadzorni odbor, a nema osoba ovlaštenih za zastupanje dužnika po zakonu. Stavkom 5. navedenog članka propisano je da ako prijedlog za otvaranje stečajnoga postupka ne podnesu skupno sve osobe ovlaštene za zastupanje dužnika po zakonu ili svi članovi upravnoga odbora dioničkoga društva ili svi likvidatori dužnika, prijedlog je dopušten samo ako podnositelj prijedloga učini vjerojatnim postojanje stečajnoga razloga. 

Provjerom u sudskom registru sud je utvrdio kako je Dani Pribožič jedina osoba ovlaštena za zastupanje dužnika.

Stoga je ovaj sud na temelju odredbe čl. 115. st. 1. SZ-a donio rješenje o pokretanju prethodnog postupka radi utvrđivanja pretpostavki za otvaranje stečajnoga postupka nad dužnikom.

Ročište radi očitovanja o prijedlogu za otvaranje stečajnog postupka, određeno je u skladu s čl. 123. st. 1. SZ-a te su na to ročište pozvane osobe koje će se očitovati o prijedlogu, što prema čl. 123. st. 2. SZ-a mogu učiniti i pisanim podneskom

U Zagrebu 29. siječnja 2016.

	Sudac:
 Gordan Zubak, v.r.


Uputa o pravnom lijeku:
Protiv ovog rješenja nije dopuštena žalba (čl. 115.st. 1. SZ-a)


Za točnost otpravka-ovlašteni službenik:
Ivana Rogić

